b'\n_START_ARTICLE_\nDid\xc5\xbeej\n_START_SECTION_\nVrste did\xc5\xbeejev\n_START_PARAGRAPH_\nObstaja ve\xc4\x8d vrst did\xc5\xbeejev. Radijski did\xc5\xbeeji predstavljajo in predvajajo glasbo tako na navadnih kot tudi internetnih radijskih postajah. Klubski did\xc5\xbeeji predvajajo in me\xc5\xa1ajo glasbo v klubih, barih, diskotekah, rave zabavah ali celo na stadionih in festifalih. Mobilni did\xc5\xbeeji potujejo s prenosnim zvo\xc4\x8dnim sistemom in me\xc5\xa1ajo glasbo na razli\xc4\x8dnih dogodkih na razli\xc4\x8dnih lokacijah. Nekateri od mobilnih did\xc5\xbeejev so mojstri tudi pri vodenju raznih dogodkov (t. i. MC-ji), ki skrbijo za obiskovalce na na\xc4\x8din, da jih animirajo preko mikrofona in ustvarjajo dolo\xc4\x8deno atmosfero na pripreditvi. Poznamo tudi razli\xc4\x8dna tekomvanja za did\xc5\xbeeje, ki se najve\xc4\x8dkrat pomerijo v tehniki miksanja, skre\xc4\x8danja (npr. DMC) ali katerikoli drugi tehniki._NEWLINE_Nekateri did\xc5\xbeeji uporabljajo razli\xc4\x8dne tehnike ustvarjanja glasbe, ki jim dovoljuje, da nastopajo kot glasbeniki (\xc5\xbeivo ustvarjanje glasbe). Hip hop did\xc5\xbeeji ne samo, da vrtijo glasbo pri nastopu reperjev oziroma MC-jev, ampak tudi izvajajo t. i. skre\xc4\x8danje, s katerim ustvarjajo razli\xc4\x8dne zvoke in glasbene efekte, velikokrat pa so tudi pisci glasbe ali glasbeni producenti, ki na ta na\xc4\x8din (z uporabo gramofona) ustvarjajo razli\xc4\x8dne glasbene vzorce (sample), da ustvarijo instrumentalno podlago za nove pesmi. _NEWLINE_V reggae stilu je did\xc5\xbeje vokalist, ki tudi govori oziroma repa na predposnet ritem glasbe, medtem ko drugim, ki pomagajo did\xc5\xbeeju pri izbiri glasbe, pravimo selektorji. _NEWLINE_Veliko ustvarjalcev in producentov elektronske glasbe, deluje tudi kot did\xc5\xbeeji in sicer na na\xc4\x8din, da s kombinacijo gramofonov in razli\xc4\x8dnih elektronskih klaviatur, ustvarjajo glasbo v \xc5\xbeivo. Did\xc5\xbeeji (predvsem elektronski, hip-hop in reggae) pogosto sodelujejo z glasbenimi skupinami, ki izvajajo razli\xc4\x8dne glasbene zvrsti (rock, jazz, heavy metal ali celo klasi\xc4\x8dno) in sicer tako, da z uporabo gramofonov in drugih elektronskih in\xc5\xa1trumentov in pripomo\xc4\x8dkov, sodelujejo pri izvedbi nastopa oziroma nastajanju glasbe. _NEWLINE_\xc5\xa0tudija leta 2012 naj bi pokazala, da naj bi bila na svetu pribli\xc5\xbeno \xc4\x8detrt miljona profesionalih did\xc5\xbeejev._NEWLINE_Glasba, ki jo did\xc5\xbeej izbere in uporabi pri me\xc5\xa1anju, definira njegov DJ stil. Did\xc5\xbeej je lahko tudi zelo prilagodljiv glede glasbenega stila in izbora glasbe, kar mu daje mo\xc5\xbenost, da lahko me\xc5\xa1a glasbo v razli\xc4\x8dnih klubih in tako prilagaja glasbo razli\xc4\x8dnemu okusu in zahtevam.\n_START_SECTION_\nOprema\n_START_PARAGRAPH_\nOprema klubskega did\xc5\xbeeja lahko vsebuje naslednje komponente:_NEWLINE_- glasbeni posnetki na razli\xc4\x8dnih medijih (npr. gramofonske plo\xc5\xa1\xc4\x8de, zgo\xc5\xa1\xc4\x8denke, ra\xc4\x8dunalni\xc5\xa1ke datoteke, etc.),_NEWLINE_- kombinacija dveh naprav (ali ene, \xc4\x8de uporablja digitalno glasbo), za predvajanje glasbe z izmenskim na\xc4\x8dinom, da je predvajanje glasbe stalno oziroma brez premora (npr. gramofoni, CD predvajalniki, ra\xc4\x8dunalniki, etc.),_NEWLINE_- ve\xc4\x8dkanalni sekvencer, s katerim lahko me\xc5\xa1ami MIDI datoteke,_NEWLINE_- zvo\xc4\x8dni sistem za predvajanje glasbe (npr. zvo\xc4\x8dni\xc5\xa1ki sistem, sistem za predvajanje preko radijskih valov ...),_NEWLINE_- me\xc5\xa1alna miza (ki je ob\xc4\x8dajno 2 do 4 kanalna) opremljena s kanalom za prehode, ki se uporablja za gladek prehod med razlini\xc4\x8dnimi glasbenimi posnetki z uporabo dveh ali ve\xc4\x8d glasbenih predvajalnikov,_NEWLINE_- slu\xc5\xa1alke, s katerim se predposlu\xc5\xa1a naslednjo pesem, medtem ko ob\xc4\x8dinstvo poslu\xc5\xa1a prvotno._NEWLINE_- mikrofon (opcijsko), s katerim lahko did\xc5\xbeej predstvai glasbo ali animira poslu\xc5\xa1alce._NEWLINE_Ostala oprema je lahko dodana osnovnemu DJ kompletu, za ustvarjanje unikatnih glasbenih manipulacij. Take naprave so lahko:_NEWLINE_- elektronski efektorji kot na primer zamik, izena\xc4\x8devlnik ...,_NEWLINE_- ra\xc4\x8dunalni\xc5\xa1ki sistem za posnemanje predvajanja glasbe na vililni sistem v realnem \xc4\x8dasu,_NEWLINE_- razli\xc4\x8dne gramofonske glave oziroma igle,_NEWLINE_- digitalni kontroler, s katerim lahko upravljajo glasbene datoteke na ra\xc4\x8dunalniku_NEWLINE_- sampler, sekvencer, MIDI klaviature, _NEWLINE_- uporaba razli\xc4\x8dne DJ programske opreme (npr. Traktor Scratch, Serato Scratch, VirtualDJ ...)_NEWLINE_Uporaba razli\xc4\x8dne tehnike, pomeni tudi bolj\xc5\xa1e miksanje glasbe in bolj\xc5\xa1e prehode med posameznimi glasbenimi posnetki. Te tehnike vklju\xc4\x8dujejo obi\xc4\x8dajno uporabo izena\xc4\x8devalnika, razli\xc4\x8dnih izto\xc4\x8dnic ... na dveh ali ve\xc4\x8d glasbenih posnetkih. Zapletenost posameznih tehnik je odvisno predvsem od uporabljene opreme. Naprimer radijski did\xc5\xbeeji so manj fokusirani na me\xc5\xa1anje, kot na primer klubski did\xc5\xbeeji, ki so odvisni od gladkega prehoda med posnetki z uporabo razli\xc4\x8dnih tehnik. _NEWLINE_Klubskih did\xc5\xbeeji, kot tehnike me\xc5\xa1anja glasbe uporabljajo predvsem "izena\xc4\x8dveanje ritma" (beatmatching), "sekve\xc4\x8dno miksanje" (pharsing) in tehnike "priravi in spusti" (slip-cueing). Vrtenje glasbe z gramofoni vsebuje umetnost rezanja, skre\xc4\x8danja, vrtenja plo\xc5\xa1\xc4\x8de nazaj ..., da se ustvari prehod na bolj kreativen na\xc4\x8din. Profesionalni did\xc5\xbeeji uporabljajo tudi harmoni\xc4\x8dno me\xc5\xa1anje glasbe in sicer na na\xc4\x8din, da izberejo glasbo, ki si je melodi\xc4\x8dno najbolj blizu. _NEWLINE_Nedavni razvoj tehnologije na podro\xc4\x8dju DJ opreme (tako strojne kot programske), did\xc5\xbeeju pomaga z avtomatiko pri uporabi tradicionalnik tehnik. Danes je recimo izena\xc4\x8devanje ritma avtomatsko z uporabo programske opreme, ki sama sinhronizira zvo\xc4\x8dna posnetka med samo. Ve\xc4\x8dina me\xc5\xa1alnih miz danes prikazuje \xc5\xa1tevilo \xc5\xa1t. ritomv na minuto (BPM), ki lahko pomaga pri miksanju analognih glasbenih izvorov. _NEWLINE_V preteklosti je bilo biti did\xc5\xbeej v veliki meri odvisno od volje posameznika za samou\xc4\x8denje, vendar pa s prihodom nove tehnologije in s tem preprostosti pri ustvarjanju in me\xc5\xa1anju glasbe, obstaja \xc5\xbee veliko DJ \xc5\xa1ol, ki ponujajo in\xc5\xa1trukcije za u\xc4\x8denje razli\xc4\x8dnih tehnik.'